་སྟེ། ལྷ་མོ་འདི་ནི་ཕྱག་རྒྱ་ཆེ། །མཐའ་ཡས་བདེ་བ་སྦྱིན་པ་མོ། །རྣམ་པ་ཀུན་ཏུ་ཕྱག་
རྒྱ་ལོངས། །བུ་ཡིས་བླ་མེད་མཆོད་པ་གྱིས། །ཞེས་བརྗོད་དེ་གནང་བ་བྱིན་པ་དང་། ཕྱག་རྒྱ་
མཛེས་མ་དེ་ཡང་ལུས་མཐའ་དག་དྲི་ཞིམ་པས་བྱུགས་ཤིང་། གོས་དང་རྒྱན་གྱི་ཁྱད་པར་མཐའ་
ཡས་པས་ཀྱང་མཛེས་པར་བྱས་ནས། དཔའ་བོ་བྱང་ཆུབ་སེམས་དཔར། ཁྱོད་ནི་སྤྲོ་བ་ཡིན་ནམ་
ཅི། །རིགས་ལྔ་ལས་ནི་རབ་བྱུང་བ། །རིག་མ་མཆོད་པ་ལ་གུས་སམ། །དྲི་ཆེན་དྲི་ཆུ་སྟོབས་ཁྲག་
སོགས། །ཟ་བར་དེ་ལྟ་ཡིད་ཆེས་སམ། །རྗེས་སུ་མཐུན་སྨྲོས་དམ་ཚིག་བཟང་། །ཇི་ལྟར་དགའ་
བ་སྨྲོས་ཤིག་བུ། །ཞེས་སློབ་མ་ལ་དྲིས་པ་དང་། སློབ་མས། ཇི་ལྟར་གསུངས་པའི་དམ་ཚིག་
སོགས། །ལྷ་མོ་བདག་ནི་ཅིས་མི་སྤྲོ། །བུད་མེད་རྟག་གུས་ཅིས་མི་བྱ། །པདྨ་མཆོད་པའང་ཅིས་
མི་བགྱིད། །ཅེས་ལན་གདབ་པར་བྱའོ། །དེ་ནས་བླ་མས་སློབ་མ་ཐབས་ཤེས་གཉིས་ཐུགས་རྡོ་རྗེ་
ཡབ་ཡུམ་དུ་བསྒོམ་དུ་བཅུག་སྟེ། སླར་ཡང་བླ་མ་རང་ཉིད་ཡབ་ཡུམ་སྙོམས་པར་འཇུག་པའི་
41

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྒྲས། འཁོར་ལོ་གསུམ་གྱི་ལྷ་ཡབ་ཡུམ་ཐམས་ཅད་བཀུག་སྟེ། སྟེང་གི་བར་སྣང་དུ་སྟོང་གསུམ་
འགེངས་པ་ཙམ་གྱི་འདོད་ཆགས་ཆེན་པོ་མཛད་པས་བྱང་སེམས་དཀར་དམར་གྱི་ངོ་བོར་ཞུ་
ནས་སློབ་མ་ཡབ་ཡུམ་ལ་འཐིམ་པར་བསྒོམ་དུ་བཅུག་པས། དེ་གཉིས་འདོད་ཆགས་ཆེན་པོ་
རྒྱས་ཏེ། ཤེས་རབ་ཆགས་པ་རབ་ཏུ་གཡོས་ནས། སྒྲ་དཀྲོལ་ཞིང་། ལུས་གོས་དང་བྲལ། ཤེས་
རབ་ཀྱིས་མིག་ཟུར་ལྟ་ཞིང་། འཛུམ་པ་དང་བཅས་པར་སྙན་པའི་གླུ་ལེན་པས། པདྨའི་ཐད་དུ་
ལག་པ་གཡས་པའི་མཐེ་བོང་བཙུགས་ནས།
རང་གི་པདྨའི་དབུས་ན་གནས་པའི་རྩ་བདེ་བ་
འབབ་པ་བསྟན་ཏེ། ཨེ་མ་བདག་གི་པདྨ་འདི། །བདེ་བ་ཐམས་ཅད་ཀྱི་ནི་གནས། །ཅི་སྟེ་ཆོ་ག་
བཞིན་བསྟེན་ན། །དེ་ཡི་མདུན་ནས་འདུག་པ་སྟེ། །སངས་རྒྱས་མཉེས་པ་ལ་སོགས་པ། །བྱ་བ་
པདྨ་ཇི་བཞིན་བྱ། །བདེ་ཆེན་རྒྱལ་བོ་རང་ཉིད་དེ། །འདི་ཉིད་དུ་ནི་རྟག་ཏུ་བཞུགས། །རྨོངས་པ་
གང་ཞིག་འདི་སྤོང་བ། །དེ་ལ་མཆོག་གི་དངོས་གྲུབ་མེད། །པདྨ་བཉྫ་ཧོཿ༔ ཞེས་བརྗོད་དེ་ཐབས་
ཀྱི་པང་དུ་བྱོན་པ་དང་། དེ་གཉིས་ཀའི་སྤྱི་བོར་ༀ། མགྲིན་པར་ཨཱཿ སྙིང་གར་ཧཱུཾ། ཐབས་ཀྱི་རྡོ་
རྗེ་དེ་ཉིད་ཧཱུཾ་གི་ངོ་བོ་རྡོ་རྗེ་རྩེ་ལྔ་བ་བདུད་རྩི་ཨོཾ་གྱིས་མཚན་པ། ཤེས་རབ་ཀྱི་པདྨ་དེ་ཉིད་ཨཱ༔
འི་ངོ་བོའི་པདྨ་འོད་ཟེར་སྣ་ལྔས་ཁྱབ་པར་བསམ་དུ་བཅུག་ནས། སྙོམས་པར་བཞུགས་པས།
དང་བོར་ལྟ་བ་ལ་སོགས་པའི་དུས་སུ་དགའ་བ། དེ་ནས་ཅུང་ཟད་བསྲུབས་པས་རྡོ་རྗེའི་རྩ་བའི་
བར་དུ་ཐིག་ལེ་གཡོས་པས་མཆོག་དགའ། དེ་ནས་དྲག་པོར་བསྲུབ་ཅིང་། བདེ་བ་ཕྱིར་འབྱུང་
བ་ལ་ཐུག་ནས་ཅུང་ཟད་མ་ལྷུང་ཙམ་ལ་ཁྱད་དགའ། དེ་ནས་འཛག་པ་བཀག་སྟེ་ཡུན་རིང་དུ་
་བ་བསྒོམས་པས་རྡོ་རྗེ་ནོར་བུ་བྱང་སེམས་ཀྱིས་གང་སྟེ། སྣང་བ་གསུམ་དང་འོད་གསལ་གྱི་
རྟགས་ཤར་བར་གྱུར་པ་ན། དེའི་ལྷན་ཅིག་སྐྱེས་པའི་དགའ་བ་ཐོབ་སྟེ། ས་བཅུ་གཉིས་ཀྱི་གོ་
འཕང་ཐོབ་པར་བསམ་མོ། །རྟགས་སྣང་མ་ཤར་ན། ཇི་ལྟར་བྱ་བའི་ཚུལ་ལ་སོགས་པ་ནི་རྒྱས་པ་
42

།དཔལ་གསང་བ་འདུས་པ་བཞུགས་སོ། །
མོ
ལྟར་བྱའོ། །དེ་དག་ཀུན་རྫོབ་བྱང་སེམས་ཀྱི་དཀྱིལ་འཁོར་མཐོང་། ཤེས་རབ་ཡེ་ཤེས་ཀྱི་དབང་
ཐོབ། སེམས་ཀྱི་དྲི་མ་དག རང་རིགས་བདེ་སྟོང་བརྗོད་བྲལ་དུ་རྟོགས། སེམས་དབེན་སྒོམ་པ་
ལ་དབང་། འབྲས་བུ་ཐུགས་རྡོ་རྗེའི་གོ་འཕང་ཐོབ་པར་གྱུར་ཏོ། །ཞེས་བརྗོད་དོ། །དེའི་མཐའ་
རྟེན་དུ་དབུགས་དབྱུང་བ་ནི། དེ་གན་རྐྱལ་གྱི་རྐང་བས་མགོ་བོར་འཁྱུད་ནས། དེ་རིང་ཕྱིན་ཆད་
བུ་ཁྱོད་ཀྱིས། །ཇི་སྲིད་བྱང་ཆུབ་སྙིང་བོའི་བར། །རྨི་ལམ་བཞིན་དུ་སེམས་ཅན་གྱི། །བླ་ན་མེད་
པའི་དོན་བྱོས་ཤིག །རིག་པ་འདི་ནི་དོར་བྱས་ནས། །ཐབས་གཞན་གྱིས་ནི་སངས་མི་རྒྱའོ། །རྟུལ་
ཞུགས་རྣམས་ཀྱི་མཆོག་གི་མཆོག །རིག་པའི་རྟུལ་ཞུགས་བུ་ཡིས་སྦྱོང་། །ཞེས་བརྗོད་དེ།
འདོད་ཆགས་ལམ་དུ་གྱིས་ལ། དཀའ་ཐུབ་ལ་སོགས་པའི་སྡུག་བསྔལ་མེད་པར་བདེ་བ་ཁོ་ནས་
བྱང་ཆུབ་སྒྲུབས་ཤིག་ཅེས་བྱའོ།། །།
བཞི་བ་ཚིག་དབང་རིན་པོ་ཆེ་ནི། སློབ་མ་མཚན་ཉིད་དང་ལྡན་པས། བླ་མ་སྐུ་གསུང་
ཐུགས་དབྱེར་མེད་པ་གསང་ཆེན་རིགས་གཅིག་གི་ངོ་བོ་ལ། ཕྱག་དང་། ཕྱི་དང་། ནང་དང་།
གསང་བའི་མནྜལ་ཕུལ་ནས་ཐལ་མོ་སྦྱར་ཏེ། བདག་ཉིད་ཆེ་ཁྱོད་བཀའ་དྲིན་གྱིས། །གཙོ་བོ་
དབང་བསྐུར་རྣམ་གསུམ་ཐོབ། །དེ་རིང་རིན་ཆེན་བཞི་བ་ཡང་། །བཀའ་དྲིན་གྱིས་ནི་བསྐྱབ་ཏུ་
གསོལ། །ཞེས་ལན་གསུམ་གསོལ་བ་འདེབས་པའི་སློབ་མ་རྡོ་རྗེ་འཆང་དུ་བསྒོམས་ལ། ལྷན་
ཅིག་ལྟ་ཞིང་དགོད་པ་ལ་སོགས་པའི་སྒོ་ནས་རྡོ་རྗེ་ནོར་བུ་བྱང་སེམས་ཀྱིས་གང་བའི་སྔར་བཤད་
པ་ལྟར་མྱོང་བར་བྱས་ཏེ། དེ་ནས་བྱང་ཆུབ་ཀྱི་སེམས་རྡོ་རྗེ་ནོར་བུའི་རྩེ་མོའི་བར་དུ་གང་བ་ཤེས་
རབ་ཀྱི་མཛེས་མའི་ཐིག་ལེ་ཉི་མ་ཤར་བའི་འོད་ཟེར་སྣ་ལྔའི་ཕུང་བོ་ཚད་མེད་པ་ཅན་དེ་དང་
འཕྲད་པ་ཙམ་དུ་གྱུར་པས། སྟོང་བ་གཉིས་ཀྱི་ཆགས་པ་ལས་ཀྱང་འདས་ཤིང་། མུན་ཚན་གྱི་
ཆགས་བྲལ་ལས་ཀྱང་འདས་ཏེ། མཐའ་གང་དུ་ཡང་མ་ལྷུང་བའི་འཛག་མེད་ཀྱི་བདེ་བ་ཆེན་
43

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པོས་དབང་བོའི་སྡུག་བསྔལ་གྱི་གྲོང་ཁྱེར་ཐམས་ཅད་བཅོམ་སྟེ། མི་ཤིགས་པ་ཆེན་པོའི་དྭངས་
མས་ལུས་ཐམས་ཅད་གང་བའི་ངང་ནས་རྣམ་ཐར་བཞི་ལྡན་གྱི་བདེ་བ་ཆེན་པོ་ལྷན་ཅིག་སྐྱེས་པ་
ནམ་མཁའ་དང་མཉམ་པའི་ཏིང་ངེ་འཛིན་ལ་མཉམ་པར་བཞག་ཅིང་། བླ་མས། ཡོད་དང་མེད་
པ་ལ་གྲོལ་བ། །དེ་ནི་ངག་གི་སྤྱོད་ཡུལ་མིན། །ཞེས་པས་བདེ་སྟོང་བསམ་མི་ཁྱབ་ཀྱིས་ཏིང་ངེ་
འཛིན་ཉིད་དབང་བཞི་བ་ཡིན་པར་བརྡ་སྤྲད་པར་བྱའོ། །དེ་ནས་འདི་ཐམས་ཅད་བདེ་བ་ཆེན་པོ་
དང་མི་འབྲལ་བ་དང་། དེ་ཡང་བསམ་མི་ཁྱབ་ཀྱིས་ལྟ་བ་དང་མ་བྲལ་བས་ལམ་ཐམས་ཅད་
ཉམས་སུ་ལོངས་ཤིག་ཅེས་གདམ་པར་བྱ་སྟེ། གཉིས་མེད་ཡེ་ཤེས་སེམས་ལྡནལ། །མི་བྱ་བ་ནི་
ཅི་ཡང་མེད། །གཉིས་མེད་པ་དང་དོགས་མེད་པ། །དམ་ཚིག་སྦྱང་བའི་སྦྱོང་བ་ཡིན། །སློབ་
དཔོན་སྨད་པར་མི་བྱ་ཞིང་། །བདེ་གཤེགས་བཀའ་ལས་འདའ་མི་བྱ། །སྤུན་ལ་སྨོད་པ་ཉིད་མི་
བྱ། །སེམས་ཅན་རྣམས་ལ་སྡུག་བྱམས་དང་། །བྱང་ཆུབ་སེམས་ནི་སྤང་མི་བྱ། །བདག་གཞན་
ཆོས་ལ་སྨད་མི་བྱ། །སྐལ་མེད་དེ་ཉིད་གཏམ་མི་བྱ། ། བདག་གི་ལུས་ལ་དེས་མི་སྨད། །གདུག་ལ་
བྱམས་པ་ཉིད་མི་བྱ། །ཆོས་ཉིད་ཚད་ནི་གཟུང་མི་བྱ། །སྐལ་ལྡན་སེམས་ཅན་སྤང་མི་བྱ། །དམ་
ཚིག་རྟག་ཏུ་བསྐྱང་བར་བྱ། །བུད་མེད་ཉིད་ལའང་སྨད་མི་བྱ། །ཕྱག་རྒྱ་བཅིང་བ་རྣམ་སྤང་ཞིང་། །
མཆོད་རྟེན་ལས་ནི་མི་བྱ་སྟེ། །རྡོ་རྗེ་གསུམ་མཆོག་ཕྱག་མི་བྱ། །དཀྱིལ་འཁོར་ལ་སོགས་ལུས་ཀྱི་
ལས། །རྨི་ལམ་དུ་ཡང་མི་བྱའོ། །ཞེས་བརྗོད་དེ། དེ་དག་གི་དོན་བཤད་པར་བྱའོ། །དེ་རྣམས་
ཀྱིས་དོན་དམ་བྱང་སེམས་ཀྱི་དཀྱིལ་འཁོར་མཐོང་། ཚིག་དབང་རིན་པོ་ཆེ་བཞི་བ་ཐོབ། ལུས་
ངག་ཡིད་གསུམ་གྱི་བག་ཆགས་དྲི་མ་ཐམས་ཅད་དག བདེ་ཆེན་བསམ་མི་ཁྱབ་ཀྱི་རྟོགས་པ་
སྐྱེས་སྒྱུ་ལུས་བསྒོམ་པ་ལ་དབང་འབྲས་བུ་སྐུ་གསུམ་དབྱེར་མེད་རྡོ་རྗེ་འཆང་ཆེན་པོ་མི་ཤིགས་
པ་མངོནདུ་བྱས་པ་རབ་ལྟའོ། །དེའི་མཐའ་རྟེན་གཟེངས་བསྟོད་པ་ནི། མཆོག་ཏུ་གསང་བའི་
44

།དཔལ་གསང་བ་འདུས་པ་བཞུགས་སོ། །
དཀྱིལ་འཁོར་འདིར། །བཙུད་པ་དང་ནི་མཐོང་བ་ཡིས། །དེ་རིང་ཁྱེད་རྣམས་བདེ་བར་གནས། །
བདེ་ཆེན་ཐེག་པ་འདི་ལ་ནི། །ཕྱིས་ནི་འཆི་བ་ཡོད་མ་ཡིན། །མི་ཐུབ་པ་དང་མི་ཆོད་དང་། །ཅིས་
ཀྱང་མི་འཇིགས་དགའ་བར་གྱིས། །སྲིད་པ་ཤིན་ཏུ་དག་པས་ནི། །སྲིད་པའི་སྡུག་བསྔལ་རྣམས་
ལས་གྲོལ། །ཁམས་གསུམ་གྱི་ནི་རྒྱལ་སྲིད་ཆེ། །དཔལ་ལྡན་ཡོན་ཏན་འབྱུང་བའི་གནས། །བདུད་
ཚོགས་ཀུན་ལས་ངེས་རྒྱལ་ཏེ། །གྲོང་ཁྱེར་མཆོག་ཏུ་ཞུགས་པ་ཡིན། །ཞེས་བརྗོད་དེ་དོན་བཤད་
པར་བྱའོ། །དེ་ཐམས་ཅད་ཀྱིས་དངོས་གཞིའི་ཆོ་ག་བཤད་ཟིན་ཏོ།།
རྗེས་ཀྱི་ཆོ་ག་ནི། དེ་ནས་སློབ་མས་མཎྜལ་ཕུལ་ཏེ་ཕྱག་འཚལ་ནས་ཐལ་མོ་སྦྱར་ཏེ། གཙོ་
བོས་ཇི་ལྟར་བཀའ་བསྩལ་པ། །དེ་དག་ཐམས་ཅད་བདག་གིས་བགྱི། །ཞེས་པ་ལན་གསུམ་གྱིས་
དམ་བཅས་ཏེ། མོས་པ་དང་། དད་པ་དང་། གུས་པ་ཆེན་པོའི་སེམས་ཀྱིས། ཇི་ལྟར་འབྱོར་པའི་
ས་གཞི་དང་། ཡིད་དུ་འོང་བའི་ཆུང་མ་དང་། བུ་དང་། བུ་མོ་དང་། བྲན་ཕོ་དང་། བྲན་མོ་དང་།
རྟ་དང་། གླང་བོ་དང་། གསེར་དང་། དངུལ་ལ་སོགས་པ་དང་། བདག་གི་ལུས་ཀྱི་བར་དུ་དབུལ་
བར་བྱའོ། །བླ་མས་ཀྱང་། མཆོད་པ་ཐམས་ཅད་ཡོངས་སྤངས་ནས། །བླ་མ་མཆོད་པ་ཡང་
བརྩམས། །དེ་མཉེས་པས་ནི་ཀུན་མཁྱེན་པའི། །ཡེ་ཤེས་མཆོག་ནི་འཐོབ་པར་འགྱུར། །གང་ཞིག་
བསྐལ་བ་བྱེ་བ་ནི། །བརྒྱ་ཕྲག་ཏུ་ཡང་རྙེད་དཀའ་བའི། །སངས་རྒྱས་དེ་ཉིད་བརྩོན་ལྡན་ལ། །སྐྱེ་
བ་འདི་ལ་སྩོལ་བར་མཛད། །ཅེས་པས་སློབ་མ་དགའ་བར་བྱས་ཏེ། དཀྱིལ་འཁོར་ལ་སྔར་ལྟར་
ཏྲོད་བསྟོད་བྱས་ནས་དངོས་གྲུབ་བླངས་ཤིང་བཛྲ་ས་ཏྭ་བཟླས་ནས། མ་འབྱོར་པ་དང་། ཞེས་
པ་ལ་སོགས་པས་བཟོད་པར་གསོལ་ཏེ། ཨོཾ་ཁྱེད་ཀྱིས་སེམས་ཅན་དོན་དུ་མཛད། །ཅེས་པ་ལ་
སོགས་པ་དབྱིངས་དང་བཅས་པ་བརྗོད་དེ། ཧཱུཾ་ཞེས་པས་དཀྱིལ་འཁོར་གྱི་ལྷ་ཐམས་ཅད་གསལ་
བཏབ། ཛཿཧཱུྃ་བཾ་ཧོཿ༔ རང་གི་ཕུང་ཁམས་སྐྱེ་མཆེད་ཡན་ལག་དང་བཅས་པ་རྣམས་ལ་ཇི་ལྟར་
མཆོང་
45

།བོ་དོང་པཎ་ཆེན་གྱི་གསུང་འབུམ་ཆེན་མོ།
འོས་པར་བསྡུས་ཏེ། འགྲོ་ཀུན་འོད་གསལ་དུ་བཅུག་ལ། དུས་དེ་ཉིད་དམ་ནངས་པར་རང་ཉིད་
ལྷའི་ང་རྒྱལ་དང་ལྡན་པས་ཨ་ཀཱ་རོའམ་ཧྭ་བཟླས་ཤིང་། རྡོ་རྗེ་དང་བཅས་པའི་ལག་པས། ཐོག་
མར་མཚན་མ་རྣམས་མཐའ་ནས་རིམ་གྱིས་བསྡུ། དེ་ནས་གདནརྣམས་རིམ་གྱིས་བསྡུ། དེ་ནས་
ཚངས་ཐིག་ནས་བརྩམས་ནས་སམ་དབང་ལྡན་ནས་བརྩམས་ནས་གཙོ་བོའི་བར་གྱི་རྡུལ་ཚོན་
རྣམས་བསྡུས་ཏེ། དེ་ནས་རང་གི་མགོར་རྡུལ་ཚོན་བག་ཙམ་བཀོད་ལ། གཞན་ལ་ཡང་ཅུང་བྱིན་
ནས་ལྷག་མ་རྣམས་ལེགས་པར་ཕྱགས་ཏེ། སྣོད་བཟང་བོར་བསྡུས་ནས། དར་ལ་སོགས་པའི་
གོས་དང་། རྒྱན་གྱིས་བཀླུབས་ཤིང་། མཆོད་པ་དང་། བཀུར་སྟི་ཆེན་པོས་གདན་དྲངས་ཏེ། ཆུ་
ཀླུང་གི་འགྲམ་དུ། མཚོ་དང་ཀླུ་དང་བཅས་པ་མི་བསྐྱོད་རྡོ་རྗེའི་དཀྱིལ་འཁོར་དུ་གསལ་བར་
བལྟས་ཏེ། མཆོད་བསྟོད་དང་། ཨ་ཀཱ་རོ་དང་། ༀ་ཨཱཿཧཱུྃ་གིས་ཀླུ་ལ་གཏོར་མ་བཏང་བས་ཀླུ་
ཐམས་ཅད་རབ་ཏུ་དགའ་བར་གྱུར་ནས། བཀུར་སྟིས་སྤྱན་དྲངས་པར་བསམས་ཏེ། ཆུ་ཀླུང་ལ་
འདོར་བར་བྱ་ཞིང་། དེ་ནས་བུམ་པ་དག་ཏུ་ཆུ་བླངས་ནས་དཀྱིལ་འཁོར་གྱི་ཁང་བ་ལ་བསང་
གཏོར་བྱས་ཏེ། རང་ཉིད་ཧཱུཾ་མཛད་ཀྱི་ང་རྒྱལ་གྱིས་ཁྲོ་བོ་བཅུ་གསལ་བར་སྤྲོས་ཤིང་། གནོད་
མཛེས་པ་བཀའ་བགོས་པའམ། ཡང་ན་གནོད་མཛེས་ཀྱི་ང་རྒྱལ་གྱིས་རྐང་བ་གཡོན་བརྐྱངས་
ཀྱི་སྟབས་སུ་གནས་ཤིང་། མཆོད་པ་སྔོན་དུ་འགྲོ་བས་ཧཱུཾ་མཛད་ཀྱི་ཕྱག་རྒྱ་ལས་མཛུབ་མོ་
གཉིས་ལྕགས་ཀྱུ་ལྟར་བྱས་ཏེ་བསྣོལ་བ་སྐམ་པའི་ཕྱག་རྒྱས། ཨོཾ་བཛྲ་ཀཱི་ལཨུད་ཀཱི་ལ་ཡ་སརྦ་
བིགྷ་ནན་བཛྲ་དྷར་ཡ་ཨཛྙཱ་པ་ཡ་ཧཱུཾ་ཕཊ་ཕཊ་ཧོ། ཞེས་པས་ཕུར་བུ་རྣམས་བསྡུས་ཏེ། ཨོཾ་རུ་རུ་
སྤུ་རུ་ཛཱ་ལ་ཏིཥྛ་སིད་དྷི་ལོ་ཙ་ནེ་སརྦ་ཨནྠ་སཱ་དྷ་ནི་སྭ་ཧཱ། ཞེས་སྔགས་བཟླས་པའི་འོ་མས་བཀྲུ་
ཞིང་། རང་གི་གསང་གནས་སུ་འཐིམ་པར་བསམ། ཁུང་བུར་ཡང་འོ་མ་གཏོར་བས་བགེགས་
རྣམས་བདེ་སྟོང་གི་དབང་མཐར་ཕྱིན་ནས་སངས་རྒྱས་པར་བལྟས་ཏེ་ཁུང་བུ་ཡང་བགང་ངོ་། །དེ་
46

༄༅། །དཔལ་གསང་བ་འདུས་པ་བཞུགས་སོ།
ནས་ཕུར་བུའི་མདུད་པ་རྣམས་བཀྲོལ་ཏེ། སྣོད་གཙང་མར་བཞག་ནས་དམ་ཚིག་གི་ལྷ་ཐམས་
ཅད་མཉེས་པར་བྱ་བའི་ཕྱིར་ཙན་དན་གྱི་ཆུས་བསང་གཏོར་བྱ་ཞིང་། ཨོཾ་ཨཱཿཧཱུཾ། ས་ཏྭ་ཨནྠ༔ ཀུ་
རུ་སྭ་སྟི་སྭཱ་ཧཱ། ཞེས་པའམ། སེམས་ཅན་གྱི་དོན་བདེ་ལེགས་སུ་མཛོད་ཅིག ཅེས་བྱ་བས་
གནས་ཇི་ལྟ་བར་བསྡུའོ། །དེ་ནས་ཁྲོ་བོ་བཅུ་ལ་ཉེར་སྤྱོད་ལྔས་མཆོད། ནག་དམར་དཀར་བའི་
ཞལ་ཅན་ནི་ཞེས་པ་ལ་སོགས་པས་བསྟོད་ནས། རང་གི་ལུས་ཀྱི་ཡན་ལག་ལ་གཤེགས་སུ་གསོལ་
ཏེ། རྡོ་རྗེ་སེམས་དཔའི་སྒོམ་བཟླས་མང་དུ་བྱས་ལ། དཔའ་བོ་དང་དཔའ་མོས་སྟོན་མོ་བྱས་
པའི་མཐར་བསྔོ་བ་དང་སྨོན་ལམ་དང་། བཀྲ་ཤིས་ལ་སོགས་པ་རྒྱ་ཆེར་བྱས་ནས་གནས་གསུམ་
དུ་འབྲུ་གསུམ་བཀོད་དེ། རང་ཉིད་མི་བསྐྱོད་རྡོ་རྗེ་ཡབ་ཡུམ་དུ་གསལ་བའི་བྱང་ཆུབ་སེམས་ཀྱི་
འོད་ཟེར་གྱིས་སེམས་ཅན་ཐམས་ཅད་ལ་དབང་བསྐུར་བས་དྲི་མ་ཐམས་ཅད་དང་བྲལ་ནས།
སྣོད་ཐམས་ཅད་གཞལ་ཡས་ཁང་དང་། བཅུད་ཐམས་ཅད་ལྷ་དང་ལྷ་མོའི་དཀྱིལ་འཁོར་དུ་
བལྟས་སོ། །དེ་ཐམས་ཅད་ཀྱང་གསང་ཆེན་རིགས་གཅིག་གི་རྣམ་འཕྲུལ་ཙམ་དུ་ཤེས་པའི་སྒོ་
ནས་སྤྱོད་ལམ་ཐམས་ཅད་དུས་འདའ་བར་བྱའོ། །མི་བསྐྱོད་རྡོ་རྗེའི་དཀྱིལ་འཁོར་དུ་དབང་
བསྐུར་བའི་ཆོ་ག་འབྲིང་བོའི་ལེའུ་སྟེ་བཞི་བའོ།། །།
47

༄༅། །བོ་དོང་པཎ་ཆེན་གྱི་གསུ